Diari Oficial de la Generalitat Valenciana


Sumari del DOGV 9132, del 21-07-2021 (2021/7791)

Extracte de la Resolució de 13 de juliol de 2021, de la rectora de la Universitat d'Alacant, per la qual es convoca el premi «Solveig Nordström» de la Càtedra Pau i Justícia de la Universitat d'Alacant.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7791


Data del document
:   13-07-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 13 de juliol de 2021, de la rectora de la Universitat d'Alacant, per la qual es convoca el premi «Solveig Nordström» de la Càtedra Pau i Justícia de la Universitat d'Alacant. [2021/7791]  
BDNS (identif.): 575099.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/575099  
  
Primer. Persones beneficiàries  
Podrà participar en aquesta convocatòria qualsevol persona física.  
Els treballs estaran escrits en qualsevol de les llengües oficials d'Espanya o en anglès i hauran d'estar publicats l'any 2021. No es considera com a tal la mera acceptació de la publicació.  
  
Segon. Objecte  
Premiar treballs de recerca sobre la pau, la justícia i les institucions sòlides.  
S'estableixen dues categories de premis:  
- Article publicat en una revista d'investigació.  
- Capítol de llibre publicat en un llibre col·lectiu.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 14 de juliol de 2021, en la següent url:  
https://www.boua.ua.es/acuerdos/descargaracuerdo/14805  
  
Quarta. Quantia  
La dotació econòmica màxima d'eta convocatòria és de 4.000 euros.  
  
Dotació econòmica dels premis per categories:  
- Article publicat en una revista d'investigació: dotada amb un premi i un accèssit.  
- Capítol de llibre publicat en un llibre col·lectiu: dotat amb un premi i un accèssit.  
S'estableix un premi i un accèssit per a cadascuna de les dues categories. La dotació econòmica serà de 1.500 euros per a cada premi i de 500 euros per a cadascun dels accèssits.  
  
Cinqué. Termini de presentació de sol·licituds  
El termini per a presentació de sol·licituds s'iniciarà l'endemà de publicació de l'extracte d'aquesta convocatòria en el DOGV, i la finalització del mateix serà el 31 de gener de 2022.  
  
Sisé. Altres dades  
Els candidats o candidates hauran de presentar la següent documentació:  
a) La sol·licitud degudament emplenada el formulari de la qual es descarregarà de la pàgina web de la Càtedra Pau i Justícia de la Universitat d'Alacant.  
b) Una còpia de l'article de revista d'investigació o del capítol de llibre col·lectiu.  
c) Una còpia de l'índex o sumari de la revista d'investigació o del llibre col·lectiu en el qual l'article o capítol està inclòs.  
  
Alacant, 13 de juliol de 2021.- La secretària general, (p. d. de signatura R 22.12.2020): Esther Algarra Prats.